આમ, હાલમાં ભલે સલામતીની ચિંતાઓને કારણે લોકો ડિજિટલ લોકરનો ઉપયોગ કરવાનું ટાળતા હોય, અત્યારે મોટા ભાગનાં સરકારી કામકાજ માટે ઓનલાઇન અરજી કરવાનું ફરજિયાત બનવા લાગ્યું છે તેમ સમય જતાં ડિજિલોકર સુવિધાનો ઉપયોગ લગભગ અનિવાર્ય બને એવી પૂરી શક્યતા છે. મોટા ભાગના સરકારી વિભાગો, બેન્ક, યુનિવર્સિટી વગેરે ડિજિલોકર સાથે જોડાઈ જશે ત્યારે આપણું કામ ખરેખર સહેલું બનશે એ નિશ્ચિત છે.